На основу члана 60. Закона о пољопривредном земљишту (Службени гласник РС бр.62/06,65/08-др.закон,41/09,112/15,80/17 и 95/18-др.закон),и члана 40.став 1.тачка 29. Статута града Прокупља (,,Службени лист општине Прокупље бр.15/18),уз сагласност Министарства пољопривреде шумарства и водопривреде Републике Србије бр.320-11-2509/2019-14 од 19.03.2019.године Скупштина града Прокупља на седници одржаној дана 03.04.2019.године донела је

ГОДИШЊИ ПРОГРАМ

заштите, уређења и коришћења пољопривредног земљишта

у државној својини града Прокупља за 2019 годину

I ОПШТИ ДЕО

Годишњим Програмом заштите, уређења и коришћења пољопривредног земљишта на територији града Прокупља за 2019. годину утврђују се:

* врста и обим радова које треба извршити у 2019. години,
* динамика извођења радова и
* улагање средстава.

1.ОСНОВНИ ПОДАЦИ О ТЕРИТОРИЈИ ГРАДА ПРОКУПЉА

1.1.Положај и величина територије

Град Прокупље поседује 104 катастарских Општина, располаже укупно са 759 км² пољопривредног земљишта. Град Прокупље граничи се са севера Општином Крушевац и Алексинац, са истока Општином Мерошина и Житорађа, са југа Општином Бојник и са запада Општином Куршумлија и Блаце.

Шире подручје Града окружено је планинама Велики и Мали Јастребац са Севера, Копаоник са Запада и Радан са Југа. Оне тако представљају заокружену географску целину, кроз које протиче река Топлица са својим притокама. Са обе стране долине реке Топлице простире се претежно плодно земљиште брдско-планинског карактера.

Град Прокупље чини средишњи део субрегиона Топлица који у географском смислу лежи у границама : 43º10 ' и 43º20' северне географске ширине, односно 21º00' и 21º50' источне географске ширине.

1.2.Климатске карактеристике

Умерено-континентална клима са благим прелазима између годишњих доба у котлини, а дуга и оштра зима на планини условили су плодно тле дуж реке и њених притока, богатство шумама и пашњацима како на територији града Прокупља тако и у ширем округу.

Умерено-континентална клима и брдско планинско подручје као и богатство подземним текућим и термоминералним водама пружају повољне услове за развој пољопривреде.

1.3.Температура ваздуха

На територији града Прокупља просечна годишња температура ваздуха креће се између 10.6 и 11.4 ºС.Средње месечне температуре ваздуха у току вегетационог периода су око 18.5ºC.Апсолутне максималне температуре ваздуха у летњим месецима могу бити доста високе и преко 40ºС. док апсолутне минималне температуре ваздуха у току јануара и фебруара могу се спустити испод -20ºС.

Оно што је евидентно је чињеница, да су пролећни и јесењи мразеви скоро редовна појава на овом подручју, посебно у неколико последњих година.Позни мразеви се јављају у току извесног броја дана у априлу и мају и то углавном на локалитетима са већом надморском висином (преко 800м .н.в.).Ови мразеви у доброј мери доприносе дужем одржавању снежног покривача на овим локалитетима (најчешће до краја априла), а истовремено су и разлог за честу појаву иња на биљкама и поледице на хладном и влажном земљишту.Рани јесењи мразеви се јављају нешто ређе и то у току октобра и новембра, најчешће се манифестујући такође на локалитетима са већим надморским висинама али често и поред јачих водотока (нарочито поред реке Топлице).

1.4.Падавине

Подручје града Прокупља припада семиаридним подручјима наше земље, што значи да се карактерише доста оскудним падавинама у току године .

Падавине нису равномерно распоређене по месецима и годишњим добима. Највише талога падне маја и октобра а најмање септембра и фебруара.Летњи месеци су доста оскудни у талозима и у том периоду године освежење доносе само ређи и краткотрајни пљускови, пролеће је најбогатије а зима најоскуднија у водним талозима .Релативна влажност ваздуха у току вегетационог периода доста мало варира и креће се најчешће између 68-76%.она је у уској корелацији са количинама падавина, температурама ваздуха и интезитетом ваздушних струјања.

1.5.Облачност

Годишња облачност на овом подручју је прилично велика услед мешања континенталних и средоземних ваздушних маса, с тим што је облачност израженија на подручјима са већом надморском висином .Годишњи ток облачности највећи је током зиме а најмањи током лета.

1.6.Ветрови

Наше подручје не одликује се великим ветровима – ваздушна циркулација се своди у локалне оквире. Дувају ветрови северног и северозападног правца који доносе падавине.

1.7.Хидрологија

Најзначајнији водоток на подручју града Прокупља је река Топлица која извире на Копаонику а улива се у Јужну Мораву. Она представља стални водоток а највише воде у пролећном, односно смањеним количинама у летњем периоду.Захваљујући сталности овај водоток у значајној мери утиче како на својства земљишта тако и на нивоу подземних вода у близини својих обала.Наиме због честих плављења суседних равничарских површина око овог водотока су образоване значајне површине са алувијалним земљиштем а због тога што су око њега подземне воде високе поред њега је развијена претежно хигрофилна (влажна) вегетација.Поред Топлице су фрагментно распоређене и површине које су у току године дуже под водом (депресије) и с тога су обрасле мочварном

вегетацијом.Осим Топлице у нешто крупније водотоке могу се убројити и неке њене притоке (Бејашничка,Бресничка и Растовничка река) док су остали водотоци скоро безначајни односно углавном су активни у пролеће и касну јесен.

Река Топлица још увек нема значај који би објективно требало да има на овом подручју наиме око ње се организује доста екстензивна пољопривредна производња.

Бресничка река је преграђена у близини свога изворишта и представља основу водоснабдевања Прокупља и више сеоских насеља дуж трасе водовода.

Комисија за израду предлога годишњег програма заштите,уређења и коришћења пољопривредног земљишта a на основу члана 64а Закону о пољопривредном земљишту (''Сл. гласник Р. Србије'' бр. 62/06,65/08-др.закон,41/09,112/15,80/17 и 95/18-др.закон), упутила је :Јавни позив за доказивање права пречег закупа пољопривредног земљишта у државној својини на територији града Прокупља за 2019 годину и Јавни позив за остваривање права коришћења без плаћања накнаде пољопривредног земљишта у државној својини на територији града Прокупља за 2019 годину. По упућеним Јавним Позивима нико се није одазвао.

У Прилогу вам достављамо : Сагласност ресорног министарства број 320-11-2509/2019-14 од 19.03.2019.године ,валидирани годишњи Програм града Прокупља за 2019 годину на CD - u табеларно.

СКУПШТИНА ГРАДА ПРЕДСЕДНИК СКУПШТИНЕ

ПРОКУПЉА ГРАДА

БРОЈ: 06 – 27 / 2019 – 02 Дејан Лазић с.р.

ДАТУМ: 03.04.2019.године